CELEX: C2006/154/20
Language: da
Date: 2006-07-01 00:00:00
Title: Sag C-185/06: Anmodning om præjudiciel afgørelse indgivet af Court of Appeal (Civil Division) (England and Wales) den  14. april 2006  — The Queen på begæring af British Telecommunications plc mod Commissioners for HM Revenue and Customs

1.7.2006   
            
            
               DA
            
            
               Den Europæiske Unions Tidende
            
            
               C 154/9
            
         Anmodning om præjudiciel afgørelse indgivet af Court of Appeal (Civil Division) (England and Wales) den 14. april 2006 — The Queen på begæring af British Telecommunications plc mod Commissioners for HM Revenue and Customs
   (Sag C-185/06)
   (2006/C 154/20)
   Processprog: engelsk
   Den forelæggende ret
   Court of Appeal (Civil Division) (England and Wales).
   Parter i hovedsagen
   
      Sagsøger: British Telecommunications plc
   
      Sagsøgt: Commissioners for HM Revenue and Customs.
   Præjudicielle spørgsmål
   
               1)
            
            
               Gælder den i fællesskabsretten forankrede ret til tilbagebetaling af beløb, der med urette er blevet opkrævet af skattemyndighederne, hvilken Domstolen henviser til i præmis 84 i dommen Metallgesellschaft mod CIR (forenede sager C-397/98 og C-410/98), ligeledes tilbagebetaling af beløb, der frivilligt, men fejlagtigt, er betalt af en skatteyder til en afgiftsmyndighed (i tilfælde hvor afgiftsmyndigheden ikke bidrog til fejlen og ikke havde grund til at være opmærksom på den)?
            
         
               2)
            
            
               Hvis fællesskabsretten hjemler ret til tilbagebetaling af sådanne beløb under sådanne omstændigheder, medfører den da også en ret til rente af de tilbagebetalte beløb, eller afgøres dette spørgsmål efter national ret, således som det kan udledes af præmis 86 i Domstolens dom i Metallgesellschaft-sagen?
            
         
               3)
            
            
               Hvis fællesskabsretten hjemler ret til rente af tilbagebetalingen af sådanne beløb under sådanne omstændigheder, er der da tale om en ret til almindelig rente eller til renters rente?